**Republika Slovenija**, Vlada Republike Slovenije, Gregorčičeva ulica 20-25, 1000 Ljubljana

Matična številka: 5854814000

Davčna številka: SI17659957

in

**Občina Krško,** Cesta krških žrtev 14, 8270 Krško, ki jo zastopa župan mag. Miran Stanko

Matična številka: 5874572000

Davčna številka: SI18845673

**Dogovor o plačilu obveznosti Republike Slovenije pri izgradnji širokopasovnih omrežij v občini Krško zaradi umeščanja odlagališča NSRAO**

1. člen

Pogodbeni stranki ugotavljata:

* da je Vlada Republike Slovenije s sklepom št. 35402-4/2007/6 z dne 21. decembra 2007 naložila, da pristojno ministrstvo in Agencija za radioaktivne odpadke (v nadaljnjem besedilu: ARAO) zagotovita sredstva za izgradnjo širokopasovnih omrežij v občini Krško (v nadaljnjem besedilu: ŠOEK), in na osnovi omenjenega sklepa sta ARAO in Občina Krško 19. 2. 2008 podpisala Protokol o informiranju javnosti in zagotavljanju sredstev za izgradnjo širokopasovnih omrežij v občini Krško zaradi umeščanja odlagališča NSRAO (v nadaljnjem besedilu: Protokol);
* da obveza za plačilo dogovora izhaja tudi iz drugega odstavka 18. člena Uredbe o državnem prostorskem načrtu za odlagališče nizko in srednje radioaktivnih odpadkov na lokaciji Vrbina v občini Krško (Uradni list RS, št. [114/09](http://www.uradni-list.si/1/objava.jsp?sop=2009-01-5215) in [50/12](http://www.uradni-list.si/1/objava.jsp?sop=2012-01-2112));
* da obveznost iz Protokola, podpisanega med ARAO in Občino Krško, ni bila realizirana;
* da po 1. 1. 2014 investitor v odlagališče nizko in srednje radioaktivnih odpadkov na lokaciji Vrbina (v nadaljnjem besedilu: odlagališče NSRAO) ni ARAO, temveč Republika Slovenija, zato je Republika Slovenija skladno z zgoraj navedeno uredbo dolžna poravnati obveznost do Občine Krško;
* da je minister za infrastrukturo in prostor v letu 2014 potrdil investicijski program za projekt odlagališča NSRAO Vrbina, Krško,
* da je bilo v 3. členu Protokola določeno, da se delež sofinanciranja določi na podlagi izdelane projektne dokumentacije ter da se vlaganja izvedejo prioritetno v naseljih, ki so v neposredni okolici odlagališča NSRAO in JE Krško. Na podlagi omenjenega je bilo dogovorjeno, da se v sofinanciranje iz naslova protokola vključijo vsa naselja v radiju cca 2 km, to so Spodnji Stari Grad, Vrbina, Libna, Stari Grad, Dolenja vas in Pesje, ter naselja na desnem bregu Save, ki so neposredno v vidnem polju obeh jedrskih objektov ter zračne razdalje do cca 4 km – Žadovinek, Drnovo, Brege, Mrtvice in Vihre;
* da celotna vrednost projekta znaša 14,23 mio evrov z DDV, od tega 7,21 mio evrov z DDV za izgradnjo optične hrbtenice in 7,02 mio evrov z DDV za nadgradnjo optične hrbtenice s sekundarnim omrežjem in priključki;
* da je bila za izgradnjo optične hrbtenice sklenjena izvajalska pogodba v vrednosti 7,21 mio evrov   
  z DDV, od tega je bilo 6,00 mio evrov sofinancirano s sredstvi EU sklada za regionalni razvoj, na podlagi pogodbe št. OKR-2008-6853-JV (september 2008). Realizacija projekta je potekala   
  v letih 2008 do 2010, s strani Ministrstva za finance, Urada za nadzor proračuna, je bila v juliju 2011 opravljena revizija operacije. Iz zaključnega poročila je razvidno, da je bilo s tem omogočena priključitev 2881 gospodinjstev na območju belih lis;
* da je bilo s sistemom nadgradnje optične hrbtenice s sekundarnim omrežjem in priključki do   
  konca 2020 iz občinskega proračuna namenjeno dodatnih 7,02 mio evrov z DDV. Skupna vrednost dela investicije, ki se nanaša na območja v neposredni bližini odlagališča NSRAO iz pete alineje prvega člena tega dogovora oz. iz 3. člena protokola, z upoštevanimi cenami iz izvajalske pogodbe znaša 2.547.029,52 evra skupaj z DDV.

1. člen

Pogodbeni stranki sta soglasni, da je Republika Slovenija za izgradnjo širokopasovnih omrežij v občini Krško zaradi umeščanja odlagališča NSRAO dolžna na podlagi protokola poravnati znesek v višini 2.547.029,52 evra skupaj z DDV. Vrednost je razvidna iz elaborata »ŠOEK za potrebe odlagališča NSRAO na Vrbini v občini Krško«, ki ga je izdelal projektant STUDIO RAZVOJ, storitve inženirja, d. o. o., Kočevarjeva ulica 7, Novo mesto, in je priloga tega dogovora.

1. člen

Pogodbeni stranki soglašata, da bo Republika Slovenija v letu 2021 poravnala obveznost v višini   
1.000.000,00 evra do konca leta 2021, za leto 2022 pa v višini 1.547.029,52 evra, ko bodo izpolnjeni formalni pogoji glede na Zakon o izvrševanju proračunov Republike Slovenije za leti 2022 in 2023 ter ostale predpise, ki omogočajo izvrševanje proračuna Republike Slovenije za posamezno leto. Če pogoji za nadaljnja plačila ne bodo izpolnjeni, bo naročnik o tem takoj pisno obvestil Občino Krško. Sredstva se nakažejo na račun enotnega zakladniškega računa Občine Krško št. SI56 0110 0010 0008 197 v roku, ki je določen skladno z veljavnim Zakonom o izvrševanju proračunov. Sredstva za leto 2021 so zagotovljena v okviru projekta   
2111-11-0075 Projekt odlagališče NSARO, na proračunski postavki 519410 Agencija za radioaktivne odpadke.

1. člen

Stranki sta sporazumni, da bo s plačilom celotnega sofinancerskega deleža za obnovo in širitev obstoječega optičnega omrežja v višini iz prejšnjega člena Vlada Republike Slovenije poravnala vse obveznosti iz naslova Protokola o informiranju javnosti in zagotavljanju sredstev za izgradnjo širokopasovnih omrežij v občini Krško zaradi umeščanja odlagališča NSRAO.

1. člen

Ta dogovor je ničen, kadar kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem dogovorjenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

1. člen

Stranke tega sporazuma bodo morebitne spore, ki bi izvirali iz tega sporazuma, reševale sporazumno. V primeru da sporazumna rešitev ne bo mogoča, dogovarjajo krajevno pristojnost sodišča v Ljubljani.

1. člen

Dogovor je pripravljen v petih (5) enakih izvodih, od katerih prejme ministrstvo tri izvode, Občina Krško pa dva izvoda.

1. člen

Dogovor začne veljati z dnem podpisa obeh pogodbenih strank.

Številka: \_\_\_\_\_\_\_\_\_\_\_\_\_\_ Številka: 2430-21-381118

V Krškem, dne \_\_\_\_\_\_\_\_\_\_\_\_\_ V Ljubljani, dne \_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| **OBČINA KRŠKO** |  | **REPUBLIKA SLOVENIJA** |
| mag. Miran Stanko  župan |  | po pooblastilu Vlade Republike  Slovenije  Jernej Vrtovec  minister za infrastrukturo |